kalixlouiis/myanmar-wikipedia-corpus huggingface dataset:
mathcore ဟုသော ဝေါဟာရသည် The Dillinger Escape Plan ၏ ပထမဆုံး album “Calculating Infinity” တွင် သုံးထားသည်။
The Dillinger Escape Plan သည် mathcore ကို တီထွင်သူ မကြာခဏမှတ်ယူကြသည်။
mathcore မတိုင်မီ ဤပုံစံသည် noisecore ဟုအမည်ရသည်။
၂၀၀၀ ခုနှစ်များ အစောပိုင်းတွင် mathcore တီးဝိုင်းစတင်၍ ပေါ်ထွက်လာသည်။
ထိုတီးဝိုင်းများသည် ရှားရှားပါးပါးဖော်ပြနိုင်သည်။
အများအားဖြင့် အဓိက mathcore တီးဝိုင်းများကို ကိုးကားထားသော mathcore တီထွင်သူများနှင့် ဆက်စပ်နေသည်။
Norma Jean ၏ အစောပိုင်းမှတ်တမ်းများကို Converge နှင့် Botch နှင့် မကြာခဏ နှိုင်းယှဉ်ကြသည်။
အခြားလွှမ်းမိုးမှုအဖြစ် mathcore တီးဝိုင်းကို Car Bomb, The Locust, Daughters, Some Girls, Look What I Did နှင့် The Number Twelve Looks Like You တို့နှင့် နှိုင်းယှဉ်နိုင်သည်။
Rap metal သည် rap rock နှင့် Alternative metal တို့၏ မျိုးခွဲတစ်မျိုးဖြစ်ပြီး ဟစ်ဟော့ နှင့် heavy metal တို့၏ vocal နှင့် ပေါင်းစပ်ထားကာ ၁၉၈၇ ခုနှစ်တွင် နယူးယောက် မှ thrash metal တီးဝိုင်းဖြစ်သည့် Anrax တီးဝိုင်းသည် hip hop နှင့် heavy metal တို့ရောစပ်ထားသည့် extended pay (vinyl record) တွင် မှတ်တမ်းတင်ထားသော I’m the Man နှင့် hip hop နှင့် thrash metal တို့ရောစပ်ထားသော Public Enemy (hip hop group) တို့မှ remake ပြန်လုပ်ထားသည်။
ခေတ်ရေစီးကြောင်းအလိုက် ရေပန်းစားလာခြင်း (၁၉၉၀ - ၂၀၀၀ အစောပိုင်း) ၁၉၉၀ ခုနှစ်တွင် rap metal သည် ခေတ်ရေစီးကြောင်းတွင် ကျော်ကြားမှု ထိပ်ဆုံးသို့ ရောက်ခဲ့သည်။
နမှုနာအားဖြင့် Faith No More ၏ Epic သီချင်းသည် အဓိကကျသော အောင်မြင်မှုဖြစ်သည်။
၎င်းသည် Billboard Hot 100 တွင် နံပါတ် ၉ နေရာသို့ ရောက်ရှိခဲ့သည်။
၁၉၉၆ ခုနှစ်တွင် Rage Against Machine ၏ “Evil Empire” albumသည် Billboard 200 တွင် နံပါတ်၁နေရာသို့ ရောက်ရှိခဲ့သည်။
၁၉၉၉ တွင် သူတို့၏ တတိယမြောက် album ဖြစ်သည့် The Battle of Los Angeles သည် ထွက်ထွက်ချင်းတွင် Billboard 200 တွင် ထိပ်ဆုံးသို့ ရောက်ရှိခဲ့သည်။
ပထမအပတ်တွင် အချပ်ရေ ၄၃၀၀၀၀ခွေ ရောင်းချနိုင်ခဲ့သည်။
ဤ album တွင် ပါဝင်သော သီချင်းသည် platinum hit ဖြစ်လာခဲ့သည်။
၁၉၉၈ ခုနှစ် ဩဂုတ်လ ၁၈ တွင် Kid Rock ၏ “Devil Without A Cause” album ထွက်ရှိခဲ့သည်။
၁၉၉၈ တွင် Northampton, Massachusetts ၌ Warped Tour ဂီတပွဲတော်ကျင်းပခဲ့ပြီး ၎င်း album တွင် ပါလာခဲ့သော Welcome 2 the party သီချင်းသည် မက်ဆာချူးဆက် နှင့် နယူးအင်္ဂလန်တွင် စိတ်ဝင်စားလာခဲ့သည်။
Kid Rock ၏ အရေးပါသော tour ဖြစ်သည့် Limptropolis တွင် Limp Bizkit နှင့် Staind တို့ကို လမ်းဖွင့်ပေးခဲ့သည်။
Kid Rock ၏ Cowboy သည် southern rock, country နှင့် rap တို့ကို ရောနှောထားခဲ့သည်။
၎င်းသီချင်းသည် World Championship Wrestling တွင် American နပန်းသမား Jeff Jarrett ၏ theme ဖြစ်လာခဲ့သည်။
Kid Rock ၏ Only God knows Why သီချင်းသည် Billboard Hot 100 တွင် နံပါတ် ၁၉ နေရာသို့ ရောက်ရှိခဲ့သည်။
၎င်းသီချင်းသည် autotune effect effect သုံးထားသော ပထမဆုံးသီချင်းဖြစ်လာခဲ့သည်။
Kid Rock ၏ Devil Without A Cause သည် Recording Industry Associaton of America တွင် ၁၁ကြိမ်မြောက် platinum လက်မှတ် ရေးထိုးနိုင်ခဲ့သည်။
Kid Rock သည် Best New Artist အဖြစ် ၂၀၀၀ Grammy Award တွင် အဆိုပြုခံရသည်။
၁၉၉၈ American အဆိုတော် Ice Cube War Peace vol 1 တွင် အချို့သီချင်းများတွင် nu metal နှင့် rap metal တို့၏ အခြေခံအပိုင်းများကို ရောနှောထားသည်။
၎င်း album သည် Billboard 200 တွင် နံပါတ် ၇ နေရာသို့ရောက်ရှိခဲ့ပြီး ပထမအပတ်တွင် ၁၈၀,၀၀၀ ရောင်းချနိုင်ခဲ့သည်။
၁၉၉၉ ခုနှစ်တွင် Florida Hip Hop နှင့် rap metal တို့လွှမ်းမိုးထားသည့် nu metal တီးဝိုင်း Limp Bizikit ၏ Significant Other Billboard 100 တွင် နံပါတ် ၁ နေရာသို့ ရောက်ရှိခဲ့သည်။
ဖြန့်ချိပြီး ပထမအပတ်တွင် ၆၄၃၈၇၄ အချပ်ရေ ရောင်းချနိုင်ခဲ့သည်။
ဒုတိယအပတ်တွင် ၃၃၅,၀၀၀ အချပ်ရေ ရောင်းချနိုင်ခဲ့သည်။
တတိယမြောက် album “Chocolate Starfish and the Hot Dog Flavored Water သည် US တွင် ၁ သန်းကျော်ရောင်းချနိုင်မှုနှင့်အတူ တစ်ပတ်အတွင်း ရောင်းရဆုံး rock album အဖြစ်မှတ်တမ်းတင်ခံရသည်။
ထို့နှစ်အတွင်းတွင် Pa Pa Roach ၏ ပွဲဦးထွက် album “Infest” platinum hit ဖြစ်လာခဲ့သည်။
၁၉၉၉ ခုနှစ်တွင် P.O.D ၏ “The Fundamental Elements of Southtown သည် platinum ဖြစ်ခဲ့ပြီး ၂၀၀၀ ခုနှစ်၏ ၁၄၃ အရောင်းရဆုံး album ဖြစ်လာခဲ့သည်။
၂၀၀၀ ခုနှစ်နောက်ပိုင်းတွင် Linkin Park ၏ ပွဲဦးထွက် album “Hybrid Theory” ကို ဖြန့်ချိခဲ့ပြီး the Best-Selling debut album နှင့် the Best Selling Nu Metal Album of All Time ဖြစ်လာခဲ့သည်။
၂၀၀၁ ခုနှစ်ထွက်ရှိခဲ့သော single song “Crawling နှင့် fourth Single “ In The End” တို့သည် Grammy Award ရရှိခဲ့ပြီး ၂၁ရစု၏ ဆယ်စုနှစ်အတွင်း အသိအမှတ်ပြုခံရဆုံးသီချင်းများ ဖြစ်လာခဲ့သည်။
rap rock တီးဝိုင်း Crazy Townသည် သူတို့၏ ၁၉၉၉ ခုနှစ် album “The Gift of Game” နှင့်အတူ nu metal ၏ mainstream အောင်မြင်မှုအဖြစ် စံချိန်တင်ခဲ့သည်။
ထူးထူးခြားခြား သူတို့၏ Butterfly သီချင်းသည် Billboard Hot 100 တွင် နံပါတ် ၁ နေရာသို့ ရောက်ရှိခဲ့သည်။
Modern Rock Tracks chart နှင့် Hot Dance Singles chart တွင် နံပါတ် ၁ နေရာသို့ ရောက်ရှိခဲ့ပြီး Rhythmic Top 40 တွင် နံပါတ် ၆ နေရာ၊ Top 40 Mainstream chart တွင် နံပါတ် ၂ နေရာ နှင့် Top 40 Tracks chart တွင် နံပါတ် ၄ နေရာသို့ ရောက်ရှိခဲ့သည်။
“The Gift of Game” album သည် Billboard 200 တွင် နံပါတ် ၉ နေရာသို့ ရောက်ရှိခဲ့သည်။
ထိုနှစ်အတောအတွင်းတွင် Saliva တီးဝိုင်း၏ “Every Six Seconds” album သည် စီးပွာရေးအရ အောင်မြင်မှုရရှိခဲ့ပြီး Billboard 200 တွင် နံပါတ် ၆ နေရာသို့ရောက်ရှိခဲ့သည်။
၂၀၀၁ တွင် P.D.O ၏ “Satellite” albumသည် triple platinum ရရှိခဲ့ပြီး Billboard 200 chart တွင် ၆ နေရာသို့ ရောက်ရှိခဲ့သည်။
ကျမ်းကိုး Category:ဟဲဗီးမက်တယ်လ်။
Funk Metal (thrash funk (သို့) funkcore) သည် funk rock နှင့် heavy metal တို့ ပေါင်းစပ်ထားခြင်းဖြစ်သည်။
သမိုင်းကြောင်း AllMusic သည် alternative တီးဝိုင်းများဖြစ်သော Red Hot Chilli Pepper နှင့် Fishbone တို့သည် metal ထက်ပြင်းထန်သော funk များတီးခတ်စဉ် ၁၉၈၀ ခုနှစ်များအလယ်တွင် funk metal ပြောင်းလဲတိုးတက်ခဲ့သည်ဟုဆိုသည်။
Faith No More သည် funk metal တီးဝိုင်းဟု ဖော်ပြခဲ့သည်။
Rage Against the Machine သည် funk နှင့် metal သာမက rap နှင့် punk rock ပါရောနှောခဲ့သည်။
primus တီးဝိုင်းသည် သူတို့၏ တီးဝိုင်းခေါင်းဆောင် Les Claypool သည် အမျိုးအစားခွဲခြားသည်ကို မကြိုက်သော်လည်း funk metal ဟုဖော်ပြခဲ့သည်။
Rolling Stone magazine မှ Living Colour တီးဝိုင်းကို “black-funk-metal pioneers” ဟု ဖော်ပြခဲ့သည်။
Alternative background မှ Bang Tango နှင့် Extreme တို့သည် သူတို့၏ဂီတပုံစံထဲသို့ funk ကို ပေါင်းစပ်ခဲ့ကြသည်။
thrash metal မှ Primus နှင့် Mordred တို့လည်း ပေါ်ထွက်လာခဲ့သည်။
နိုက်ထရိုဂျင်သည် အက်တမ်အမှတ်စဉ်နံပါတ် ၇ ဖြစ်ပြီး သင်္ကေတ N ဖြင့်ဖော်ပြသည်။
နိုက်ထရိုဂျင်သည် စကြဝဠာတွင် ဘုံကျသော ဒြပ်စင်ဖြစ်သည်။
နဂါးငွေ့တန်း ဂယ်လက်ဆီနှင့် နေအဖွဲ့အစည်းတွင် ခုနှစ်ခုမြောက် အပေါများဆုံးဖြစ်ကာ ကမ္ဘာပေါ်တွင် ၇၈ ရာခိုင်နှုန်း တည်ရှိသည်။
နိုက်ထရိုဂျင်အား ရူပဗေဒပညာရှင် စကောလူမျိုး ဒယ်နီယယ် ရူသာဖို့ဒ်မှ ၁၇၇၂ ခုနှစ်တွင် ရှာဖွေတွေ့ရှိခဲ့သည်။
လူသားတို့၏ခန္ဓာကိုယ်၌ နိုက်ထရိုဂျင် ၃ ရာခိုင်နှုန်း ပါဝင်သည်။
ကိုးကား ကဏ္ဍ:နိုက်ထရိုဂျင် Category:ဓာတုဗေဒ ဒြပ်စင်များ။
Avant-garde Metal သည် avant-metal (သို့) experimental metal ဟုလည်းသိကြပြီး heavy metal ၏ မျိုးခွဲတစ်မျိုးဖြစ်သည်။
non-standard နှင့် unconventional sound များ၊ တူရိယာများ၊ သီချင်းတည်ဆောက်ပုံများ၊ တီးခတ်သည့် ပုံစံများနှင့် vocal နည်းပညာများ ပါဝင်သည်။
progressive rock နှင့် extreme metal တို့မှ တစ်ဆင့်ပြီးတစ်ဆင့် တိုးတက်လာသည်။
အမေရိကန်ပြည်ထောင်စုမှ လော့စ်အိန်ဂျယ်လိစ်မြို့၊ ဆန်ဖရန်စစ္စကိုဘေးဧရိယာ၊ ဘော့စတွန်မြို့နှင့် ဆီအက်တယ်မြို့၊ နော်ဝေနိုင်ငံမှ အော့စလိုမြို့၊ နှင့် ဂျပန်နိုင်ငံမှ တိုကျိုမြို့ ဖြစ်ရပ်များကို တွေ့နိုင်သည်။
ဝိသေသလက္ခဏာများ Avant-garde Metal သည် အဓိပ္ပာယ်သတ်မှတ် ဖော်ပြရန် ခက်ခဲသော အမျိုးအစားဖြစ်သည်။
avant-garde metal သည် သီးခြားသတ်မှတ်ထားသော atmospheric metal သို့ post-metal အတွက် မကြာခဏသုံးကြပြီး post-rock မှ ကိုးကားထားခြင်းဖြစ်သည်။
avant-garde metal သည် progressive metal နှင့် ဆက်နွယ်နေသည်။
သို့သော် avant-garde metal သည် မကြာခဏ စမ်းသပ်လေ့လာပြီးသားဖြစ်သည်။
avant-garde metal သည် သမားရိုးကျ မဟုတ်သောအသံများ၊ ချိုးဖောက်ထားသော ဓလေ့ထုံးတမ်းများနှင့် အစိတ်အပိုင်းအသစ်များပါဝင်သည်။
Mean Deviation စာအုပ်မှ Jeff Wagner အဆိုအရ avant-garde metal တီးဝိုင်းများသည် electronic percussion နှင့် drum machine များကို ကျယ်ပြန့်စွာ အသုံးပြုထားသည်ဟု ဆိုသည်။
အမျိုးသမီးသီဆိုသံများနှင့် ပြဇတ်နှင့် ဆိုင်သော အစိတ်အပိုင်းများပါဝင်ပြီး Celtic frost တီးဝိုင်းတွင် လွှမ်းမိုးခဲ့သည်ကိုလည်း တွေ့ရသည်။
ကနေဒါ တီးဝိုင်း Voivod သည် ဤအမျိုးအစားထဲရှိ အနာဂတ်တီးဝိုင်းများတွင် လွှမ်းမိုးခဲ့သည်ကို တွေ့ရှိရသည်။
တီထွင်ခဲ့သော နည်းပညာများမှာ robotic vocal effect များ၊ သမားရိုးကျမဟုတ်သော time signature များနှင့် fractured, dissonant, unorthodox guitar သံများဖြစ်သည်။
သမိုင်းကြောင်း Ian Christe အဆိုအရ avant-garde metal သည် တင်းကျပ်သောတည်ဆောက်ပုံများကို စွန့်လွတ်ပြီး အသစ်ရှာဖွေတွေ့ရှိသောအစိတ်အပိုင်းများမှ ထုတ်နှုတ်ပြီး စမ်းသပ်လေ့လာသကဲ့သို့ death metal မှ ပေါ်ပေါက်လာခဲ့သည်။
Progressive rock သည်လည်း ကိုးကားလွှမ်းမိုးခဲ့သည်။
အစောပိုင်းဥပမာများမှာ King Crimson ၏ ၁၉၇၃ခုနှစ်မှ Lark’s Tongues in Aspic နှင့် Red (၁၉၇၄) album အသီးသီးဖြစ်သည်။
အခြားဥပမာတစ်ခုမှာ Led Zeppelin ၏ Presence (၁၉၇၄) album ဖြစ်သည်။
Avant-garde metal တီထွင်သူများတွင် Celtic Frost, Boris, Earth, Helmet, Mayhem, maudlia of the Well, Neurosis, Sonn O))), Mr.Bungle နှင့် Voivod တို့ဖြစ်သည်။
Norway avant-great metal ကို ထောက်ခံသကဲ့သို့ ၁၉၉၀ နောက်ပိုင်းတွင် Misan thropy Records ပေါက်ထွက်လာခဲ့သည်။
Jeff Wagner အဆိုအရ ၁၉၉၀ နောက်ပိုင်းနှင့် ၂၀၀၀ အစောပိုင်းတွင် “new wave of avant-garde metal ကို The End Records မှဦးဆောင်ခဲ့သည်။
Wagner က ထောက်ပံခြင်းအားဖြင့် (Misanthropy နှင့် End Records ) ဖြင့် metal ၏ avant-garde ပေါ်ထွက်လာခဲ့သည်။
avant-garde metal ကို ထောက်ကူအားပေးခဲ့သည့် record label များမှာ Aurora Borealis, The Flenser, Holy records, Hydra Head Records, Ipecac Recordings, Naplm Records, the Release Entertainment print of Relapse Record, Seventh Rule Recording နှင့် Southern Lord Records များဖြစ်သည်။
United States တွင် avant-garde metal ဖြစ်ရပ်များပါဝင်ခဲ့သော တီးဝိုင်းများမှာ San Francisco Bay Area မှ Giant Squid, Grayceon, Ludicra နှင့် Boston မှ Isis, Kayo Dot တီးဝိုင်းများနှင့် Seattle မှ maudlin of the Well တီးဝိုင်းတို့ဖြစ်သည်။
New York Times (Newspaper)တွင် ဖော်ပြထားသော ၁၉၉၀ အလယ်တွင် ဖွံ့ဖြိုးတိုးတက်ခဲ့သော ဒေသအလိုက်ဖြစ်ရပ်များတွင် တိုကျို၊ လော့စ်အိန်ဂျယ်လိစ် နှင့် အော့စလို တို့ပါဝင်သည်။
Ambient black metal သည် dark ambient (သို့) ambient music နှင့် black metal တို့နှင့် ပေါင်းစပ်ထားခြင်းဖြစ်သည်။
Chicago Reader မှ ဖော်ပြထားသည်မှာ သိမ်မွှေ့နှုးညံသော synthesizer များနှင့် လည်ချောင်းသံနှင့် အော်ဆိုထားခြင်းဖြစ်သည်။
synthesizer များ၊ ဂီတာများနှင့် bass အတူဖြတ်သန်း၍ ambient အခြေခံ riff များနှင့် ပေါင်းစပ်ထားခြင်းဖြစ်သည်။
Blast beat များနှင့် ရိုးရှင်းသော drum တီးခတ်ပုံများနှင့် မရှင်းလင်းသော၊ စူးရှသော vocal သံများလည်းပါဝင်သည်။
အနုပညာရှင်များသည် ambient အပိုင်းအစများနှင့်အတူ ဖရိုဖရဲ ပြိုကွဲစေသည်။
ဝါးရုံပင်ကျေးရွာသည် မန္တလေးတိုင်းဒေသကြီး၊ မန္တလေးခရိုင်၊ အမရပူရမြို့နယ် တွင် တည်ရှိသည်။
တည်နေရာ ကိုဩဒိနိတ်မှာ 21°50' 38.91"N, 96° 07' 44.45"E ဖြစ်သည်။
ဆောက်တောဝ(တောင်)ကျေးရွာအုပ်စုအတွင်း ပါဝင်သည်။
အကျယ်အဝန်း အရှေ့နှင့်အနောက် အရှည်မှာ ပေ ၁၆၀၀ ဝန်းကျင် ရှိပြီး တောင်နှင့်မြောက်အရှည်မှာ ပေ ၈၀၀ ခန့်ရှိသည်။
အိမ်ခြေ ၁၆၀နှင့် အိမ်ထောင်စု ၁၈၂ စုရှိ၍ လူဦးရေ ၈၀၀ ကျော်ရှိသည်။
ကိုးကွယ်မှု ကျေးရွာတစ်ရွာလုံးမှာ ဗုဒ္ဓဘာသာကို ကိုးကွယ်ကြသည်။
ထင်ရှားသော စေတီပုထိုးမှာ ရွှေသံဗိုလ်မြတ်စွာဘုရားဖြစ်သည်။
ပညာရေး အခြေခံပညာမူလတန်းကျောင်းရှိသည်။
ကျန်းမာရေး ကျေးလက်ကျန်းမာရေး ဆေးပေးခန်းတစ်ခု ရှိသည်။
ထိုဆေးခန်းကို သားဖွားဆရာမက အမြဲတာဝန်ယူထားသည်။
စီးပွားရေး အဓိက စီးပွားရေးမှာ စိုက်ပျိုးရေးဖြစ်ပြီး အဓိကစိုက်ပျိုးရေးမှာ ဆန်စပါး၊နှမ်း တို့ဖြစ်သည်။
ဆည်ရေသောက်ဧရိယာအတွင်းရှိသဖြင့် တနှစ်ပတ်လုံး ဆည်ရေရရှိသည်။
တချို့ကသုံးသီးစိုက်၍ တချို့က တစ်နှစ်(၂)သီးစားပဲစိုက်ပျိုးသည်။
ကိုးကား ကဏ္ဍ:မန္တလေးတိုင်းဒေသကြီးရှိ ရွာများ ကဏ္ဍ:မန္တလေးခရိုင်။
ဝတ်ဘုရားဓာတ်ကျောင်း၊ ဒွိုင်ဆူထေ့ပ် (; ) သည် ထိုင်းနိုင်ငံ၊ ချင်းမိုင်ခရိုင်တွင် တည်ရှိသည့် ထေရဝါဒဗုဒ္ဓဘာသာဆိုင်ရာ ဘုရားကျောင်းတစ်ခု ဖြစ်လေသည်။
ဤဝတ်ဘုရားကျောင်းကို ဒွိုင်ဆူထေ့ပ်ဟု အလွယ်တကူ ခေါ်ကြသည်။
သို့သော်လည်း ဤအမည်သည် အမှန်စင်စစ်အားဖြင့် ဘုရားကျောင်းတည်ရှိရာ တောင်တန်း၏ အမည်သာ ဖြစ်လေသည်။
ဤဘုရားကျောင်းသည် ထိုင်းလူမျိုးများအတွက် အထွတ်အမြတ်ထားရာနေရာတစ်ခုလည်း ဖြစ်သည်။
ဘုရားကျောင်းသည် ချင်းမိုင်မြို့မှ ၁၅ ကီလိုမီတာ (၉.၃ မိုင်) ကွာဝေးသည်။
ဘုရားကျောင်းပေါ်မှနေ၍ ချင်းမိုင်မြို့ကို ကောင်းစွာမြင်နိုင်လေသည်။
အမည်အဓိပ္ပါယ် 325px|ဒွိုင်ဆူထေ့ပ်တောင်၏ စေတီတော် ဝတ်ကျောင်း၏ နာမည်မှာ အောက်ပါအတိုင်း ဖြစ်သည်။
วัด - ဝတ်၊ ဝတ်ကျောင်း พระ - ဘုရား ธาตุ - ဓာတု ดอย - ဒွိုင် (တောင်ဟု အဓိပ္ပါယ်ရ) สุเทพ - သုဒေဝ (ဆူထေ့ပ်ဟု ထိုင်းလို အသံထွက်) ဒွိုင်ဆူထေ့ပ်တောင် ဝတ်ဘုရားဓာတ်ကျောင်းဟု အဓိပ္ပါယ်ရသည်။
right|ဆင်ဖြူတော်ရုပ်တု သမိုင်းကြောင်း ဘုရားကျောင်းအား တည်ထားခြင်းနှင့်သက်ဆိုင်သည့် သမိုင်းကြောင်းသည် ဒဏ္ဍာရီဆန်သည်။
ယင်း အပြင် အဆိုပါဒဏ္ဍာရီတွင်ပင် မူကွဲများစွာ ရှိလေသည်။
ဘုရားကျောင်းကို ၁၃၈၃ခုနှစ်တွင် တည်ထားသည်ဟု ဆိုသည်။
အဆိုပါနှစ်တွင် ပထမဦးဆုံးစေတီကို တည်ထားခဲ့သည်။
အချိန်ကြာမြင့်လာသည်နှင့်အမျှ ဘုရားကျောင်းကို ချဲ့ထွင်လာ ခဲ့ပြီး စေတီများ၊ တန်ဆောင်းများစွာလည်း ရှိလာလေသည်။
ဘုရားကျောင်းသို့သွားရာလမ်းကို ၁၉၃၅ခုနှစ်တွင် ပထမဦး ဆုံးတည်ဆောက်ခဲ့သည်။
right|စေတီရှိရာ တောင်ပေါ်သို့ သွားရာလှေကားထစ်များ ဆင်ဖြူတော် ဒဏ္ဍာရီ ဒဏ္ဍာရီအရ ဆူခိုထိုင်းမှ သုမနမထေရ်အမည်ရှိသော ရဟန်းတစ်ပါးသည် အိပ်မက်မြင်မက် လေသည်။
အိပ်မက်ထဲတွင် သူ့အား ဖန်ချသို့သွားကာ ဓာတ်တော်ကိုရှာဖွေရန် တိုက်တွန်းခြင်းခံရသည်။
သုမနမထေရ် သည် ဖန်ချသို့သွားရောက်ခဲ့ပြီး မြတ်စွာဘုရား၏ ပခုံးရိုးဓာတ်တော်တစ်ဆူကို ရရှိခဲ့သည်။
အဆိုပါဓာတ်တော်သည် တန် ခိုးအမျိုးမျိုးပြသတော်မူလေရာ ယင်းတို့မှာ ရောင်ခြည်တော်များလွှတ်တော်မူခြင်း၊ ပျောက်ကွယ်သွားတော်မူခြင်း၊ နေရာရွေ့ လျားတော်မူခြင်းနှင့် ဓာတ်တော်ပွားများ ထွက်ပေါ်တော်မူခြင်းများ ဖြစ်သည်။
သုမနမထေရ်သည် ဆူခိုထိုင်းကို အုပ်စိုး သော ဓမ္မရာဇာဘုရင်အား ယင်းဓာတ်တော်ကို ပေးအပ်လေသည်။
ဓမ္မရာဇာဘုရင်သည် သုမနမထေရ် ရောက်ရှိလာသောအခါ အခမ်းအနားကျင်းပကာ ဓာတ်တော်အား ပူဇော်လေသည်။
သို့ သော်လည်း ဓာတ်တော်သည် မည်သည့်တန်ခိုးများကိုမျှ ပြသတော်မူခြင်း မပြုပေ။
ထိုအတွက် ဘုရင်သည် ဓာတ်တော် စစ်မစစ် သံသယဝင်သဖြင့် သုမနမထေရ်သာ ဓာတ်တော်အားဆက်လက်ထိန်းသိမ်းထားရန် လျှောက်ထားလေသည်။
လန်နနိုင်ငံကို အုပ်စိုးတော်မူသော ဘုရင် နုနုန်းသည် ယင်းဓာတ်တော်အကြောင်းကို ကြားသိသဖြင့် မထေရ်အား ကြွမြန်းလာရန် ပင့်ဖိတ်လေသည်။
၁၃၆၈ခုနှစ်တွင် မထေရ်သည် ဓမ္မရာဇာဘုရင်၏ခွင့်ပြုချက်ဖြင့် ဓာတ်တော်အား ယနေ့ ခေတ် လန်းဖန်မြို့တည်ရာသို့ ပင့်ဆောင်သွားသည်။
အဆိုပါနေရာသို့ရောက်သော် ဓာတ်တော်သည် နှစ်ခြမ်းကွဲသွားလေ သည်။
အရွယ်အစားသေးငယ်သောဓာတ်တော်ကို ဆန်ဒေါ့ခ်တွင် ဘုရားကျောင်း၌ ပူဇော်ထားသည်။
အခြားဓာတ်တော်ကို ဘုရင်ကိုယ်တိုင် ဆင်ဖြူတော်၏ကျောပေါ်တွင် ပင့်ဆောင်ကာ တောအတွင်းသို့ လွှတ်လိုက်သည်။
ဆင်သည် ဒွိုင်ဆူသပ်တောင်ပေါ်သို့ တက်သွားသည်ဟု ဆိုသည်။
ထိုအချိန်က တောင်ကို ဒွိုင်အွိုင်းချန်း (သကြားဆင်တောင်တန်း) ဟု ခေါ် တွင်လေသည်။
ဆင်ဖြူတော်သည် တောင်တန်းပေါ်တွင် ရပ်ကာ သုံးကြိမ်တိုင်တိုင် အော်မြည်လေသည်။
ယင်းနောက် သေဆုံးလေသည်။
ဤသည်ကို နမိတ်အဖြစ် အဓိပ္ပာယ်ကောက်ယူသည်။
ဘုရင် နုနုန်းသည် ယင်းနေရာတွင် ဘုရား ကျောင်းတည်ဆောက်ရန် အမိန့်ချမှတ်တော်မူသည်။
Chiang Mai : Doi Suthep, Thailand ဝတ်ဒွိုင်ဆူထေ့ပ်ကျောင်း ဝပ်ဘုရားကျောင်းကို ချင်းမိုင်မြို့မှ ကားလမ်းဖြင့် လာရောက်နိုင်လေသည်။
ယာဉ်ရပ်နားစခန်းသည် ဘုရားကျောင်း၏ခြေရင်းတွင် တည်ရှိပြီး ဘုရားပေါ်သို့ လှေကားထစ် ၃၀၉ထစ် တက်လှမ်းရမည် ဖြစ်သည်။
ဘုရားကျောင်းပရိဝုဏ်အတွင်းသို့ ဝင်ရောက်သောအခါ လာရောက်သူများအနေဖြင့် ကောင်းမွန်လုံခြုံစွာ ဝတ်ဆင်ထားရ မည် ဖြစ်သကဲ့သို့ ဖိနပ်များလည်း ချွတ်ထားရမည် ဖြစ်သည်။
ကြေးပြားဖြင့်သွန်းလောင်းထားသော စေတီသည် ဘုရား ကျောင်းပရိဝုဏ်အတွင်းတွင် အထွတ်အမြတ်အထားဆုံးစေတီလည်း ဖြစ်သည်။
ပရိဝုဏ်အတွင်းတွင် စေတီများ၊ ရုပ်ပွားတော်များ၊ ခေါင်းလောင်းများ၊ ပြတိုက်တစ်ခုနှင့် နတ်ကွန်းဗိမာန်များလည်း ရှိလေသည်။
မြဘုရား၏ ပုံစံတူ ရုပ် ပွားတော်တစ်ဆူလည်း ရှိသကဲ့သို့ ဟိန္ဒူဘာသာဝင်တို့ကိုးကွယ်သော ဂနေသျှနတ်မင်း (မဟာပိန္နဲနတ်မင်း) ၏ ရုပ်တု တစ်ခုလည်း ရှိလေသည်။
ဘုရားကျောင်းပေါ်မှ ချင်းမိုင်မြို့ကိုလှမ်းမြင်နိုင်လေသည်။
ဓာတ်ပုံပြခန်း ကိုးကား Category:ချင်းမိုင်မြို့ရှိ လည်ပတ်စရာ နေရာများ Category:ထိုင်းနိုင်ငံမှ စေတီပုထိုးနှင့် ဘုရားကျောင်းများ။
အာဖရိကတိုက်၏ အ‌ရှေ့ဘက်ပိုင်းတွင် တန်ဂန်ယီးက အိုင် ကြီးနှင့် အိန္ဒိယသမုဒ္ဒရာအကြား၌ တည်ရှိ၍၊ ယခုအခါ ဗူရွန်ဒီ (ယခင် အူရွန်ဒီ)၊ အာဝမ်းဒါး (ယခင် ရူအန်းဒါး)နှင့် တန်ဂန် ယီးကနိုင်ငံတို့ တည်ရှိရာ နယ်‌မြေ‌ဒေသကြီးသည် ၁၈၈၄ ခုနှစ် မှအစပြု၍ ဂျာမန် အ‌ရှေ့အာဖရိက ကိုလိုနီနယ်ကြီး၌ အပါ အဝင် ဖြစ်လာခဲ့၏။
ပထမကမ္ဘာစစ်ကြီးအတွင်း၌ မဟာမိတ် တို့ကသိမ်းယူခဲ့၍ ‌နောင်အခါ ဗြိတိသျှနှင့် ဗဲလဂျီယန်အစိုးရ တို့က ခွဲ‌ဝေယူလိုက်ကြသည်။
ဗဲလဂျီယန်တို့သည် ရူအန်းဒါး နှင့်အူရွန်ဒီနယ်ပယ်တို့ကိုရရှိ၍ ဗြိတိသျှတို့သည် ‌ပေါ်တူဂီတို့ ရရှိသွားသည့် ကီယွန်ဂီ တြိဂံနယ်‌မြေမှ အပကျန်နယ်‌မြေ အားလုံးကို ရရှိခဲ့‌လေသည်။
ဗြိတိသျှတို့ လက်တွင်း‌ရောက်ရှိ သွား‌သောနယ်‌မြေကို တန်ဂန်ယီးကနယ်ဟု‌ခေါ်၏ ထိုနယ်‌မြေကို ဗြိတိသျှတို့က ၁၉၁၈ ခုနှစ် ၁၉၄၆ ခုနှစ်အထိ နိုင်ငံ‌ပေါင်းချုပ် ကြီး၏ အခွင့်အမိန့်အရ၎င်း၊ ၁၉၄၆ ခုနှစ်မှ ၁၉၆၁ ခုနှစ် ဒီဇင်ဘာလ ၉ ရက်‌နေ့အထိ ကုလသမဂ္ဂ ထိန်သိမ်းခံနယ် အဖြစ်၎င်း အုပ်ချုပ်ခဲ့‌လေသည်။
တန်ဂန်းယီးကနယ်သည် ၁၉၆၀ ပြည့်နှစ် စက်တင်ဘာလ တွင် တာဝန်ခံအုပ်ချုပ်‌ရေးရရှိပြီးလျှင် ၁၉၆၁ ခုနှစ် ‌မေလ ၁ ရက်‌နေ့မှ အစပြု၍ ကိုယ်ပိုင်အုပ်ချုပ်‌ရေး ရရှိခဲ့သည်။
၁၉၆၁ ခုနှစ် ဒီဇင်ဘာလ ၉ ရက်‌နေ့မှအစပြု၍ ဗြိတိသျှ ဓနသဟာယ အတွင်း အချုပ်အချာအာဏာပိုင် လွတ်လပ်‌သောနိုင်ငံတစ်ခု ဖြစ်လာခဲ့၏။
၁၉၆၂ ခုနှစ် ဒီဇင်ဘာလ ၉ ရက်‌နေ့တွင် သမ္မတနိုင်ငံ အုပ်ချုပ်‌ရေးစံနစ်ကို စတင်ကျင့်သုံးလာခဲ့သည်။
တန်ဂန်ယီးကနိုင်ငံ၏ ‌မြောက်ဘက်တွင် ကင်ညာနိုင်ငံ၊ ဝိတိုရိယအိုင်နှင့် ယူဂါန်ဒါနိုင်ငံတို့ တည်ရှိ၍ ‌တောင်ဘက်တွင် မာလဝီနိုင်ငံ၊ မာလာဝီအိုင်နှင့် ဇမ္ဗီယာနိုင်ငံတည်ရှိ၏။
အ‌နောက်ဘက်တွင် ဇမ္ဗီယာနိုင်ငံ၊ တန်ဂန်ယီးကအိုင်၊ ဗူရွန်ဒီ နိုင်ငံနှင့် အာဝမ်းဒါးနိုင်ငံတို့တည်ရှိ၍ အ‌ရှေ့ဘက်တွင် အိန္ဒိယ သမုဒ္ဒရာတည်ရှိသည်။
ကမ်းရိုးတန်းသည် မိုင် ၅၀၀ ခန့်ရှည် လျား၏။
တန်ဂန်ယီးကနိုင်ငံ၏ အကျယ်အဝန်းမှာ စတုရန်းမိုင် ၃၆၁၈၀၀ ဖြစ်၍ ၁၉၆၅ ခုနှစ် ခန့်မှန်း‌ခြေအရ လူဦး‌ရေ ၁၀၁ရ၅၀၀၀ ‌ယောက်ရှိသည်။
ယင်းသည့်အနက် အာဖရိက တိုင်းရင်းသားလူဦး‌ရေမှာ ၁၀၀၄၆၀၀၀ ဖြစ်၍ သီးခြားဘာသာ စကားနှင့် ထုံးစံဓ‌လေ့များရှိသည့် လူမျိုးစု‌ပေါင်းတရာ‌ကျော် ပါဝင်သည်။
ထိုလူမျိုးစုများသည် များ‌သောအားဖြင့် ဗန်တူ အနွယ်ဝင်များ ဖြစ်၏။
သို့‌သော် ဆွာဟီလီဘာသာစကားကို များ‌သောအားဖြင့် တစ်နိုင်ငံလုံးတွင် ‌ပြောဆိုနားလည်ကြ၏။
တန်ဂန်ယီးကနိုင်ငံ၏ မြို့‌တော်မှာ ဒါးရက်ဆလမ်ဖြစ်၍ အကြီးဆုံး‌သော ဆိပ်ကမ်းမြို့လည်းဖြစ်၏။
လူဦး‌ရေ ၁၅၀ ဝ၀၀ (၁၉၆၄) ‌နေထိုင်လျက်ရှိသည်။
တန်ဂန်ယီးကနိုင်ငံတွင် သ‌င်္ဘောနာနတ်‌လျှော်၊ ဝါဂွမ်းနှင့် ကာဖီစသည်တို့ကို စိုက်ပျိုးသည်။
တန်ဂန်ယီးကနိုင်ငံသည် ကမ္ဘာ‌ပေါ်တွင် သ‌င်္ဘောနာနတ်‌လျှော် အထွက်ဆုံးနိုင်ငံဖြစ်၏။
သစ်များလည်းထွက်၏။
သံ၊ ‌ကျောက်မီး‌သွေး၊ စိန်၊ ‌ရွှေ၊ ‌ငွေ၊ သ‌င်္ဘောနာနတ်‌လျှော်နှင့် သစ်များကို တင်ပို့‌ရောင်းချသည်။
၁၉၆၄ ခုနှစ်၊ ဧပြီလ ၂ရ ရက်‌နေ့တွင် တန်ဂန်ယီးက တို့အတူပူး‌ပေါင်းကာ တန်ဂန်ယီးကနှင့် ဇန်ဇိဗာပြည်‌ထောင်စု သမ္မတနိုင်ငံဟု တည်‌ထောင်ခဲ့၏။
သို့ရာတွင် ထိုနှစ်‌အောက်တို ဘာလ ၂၉ ရက်‌နေ့တွင် တန်ဇာနီးယား ပြည်‌ထောင်စုသမ္မတ နိုင်ငံဟု အမည်‌ပြောင်းလိုက်‌လေသည်။
တန်ဇန်နီးယားနိုင်ငံ၏ အကြီးအကဲမှာ ပြည်သူလူထုက မဲဆန္ဒဖြင့် ‌ရွေး‌ကောက်တင်‌မြှောက်ရသော သမ္မတဖြစ်၏။
ထို သမ္မတက အစိုးရအဖွဲ့ဝင်ဝန်ကြီးများကို ‌ရွေးချယ်ခန့်ထားသည်။
အဖွဲ့ဝင် ၂၀၄ ဦးပါဝင်‌သော အမျိုးသားလွှတ်‌တော် ဟူ၍လည်းရှိသည်။
ဒါရက်ဆလမ်းမြို့သည်ပင် တန်ဇန်နီးယားနိုင်ငံ၏ မြို့‌တော် ဖြစ်သည်။
ဆွာဟီလီ ဘာသာစကားသည် တန်ဇန်နီးယားနိုင်ငံ ၏ ရုံးသုံးဘာသာစကားဖြစ်၏။
တန်ဇန်နီးယားနိုင်ငံသည်ကုလသမဂ္ဂ အဖွဲ့ဝင်နိုင်ငံတစ်ခု ဖြစ်‌လေသည်။
မြန်မာ့စွယ်စုံကျမ်း အတွဲ ၅ ကိုးကား Category:ယခင်က တည်ရှိခဲ့သော နိုင်ငံများ။
ရတနာဒီပကျွန်း () သည် စကော့တလန် စာရေးဆရာ ရောဘတ် လူဝီ စတီဗင်ဆန်၏ စွန့်စားခန်း ဝတ္ထုတစ်ပုဒ် ဖြစ်သည်။
Young Folks ကလေးသူငယ် မဂ္ဂဇင်းတွင် ၁၈၈၁ မှ ၁၈၈၂ ခုနှစ်အတွင်း အခန်းဆက် ရေးသားခဲ့သော ဝတ္ထုဖြစ်ပြီး စာအုပ်အဖြစ် ၁၈၈၃ ခုနှစ် နိုဝင်ဘာ ၁၄ ရက်နေ့တွင် ပုံနှိပ်ဖြန့်ချိခဲ့သည်။
ဇာတ်လမ်း အကျဉ်း ဂျင်ဟောကင်း၏ ဖခင် ဖွင့်လှစ်ထားသော ထမင်းဆိုင်၌ ကက်ပတိန် ဗစ်လီဗုန်းအမည်ဖြင့် သင်္ဘောသားတစ်ဦးသည် တည်းခိုနေထိုင်လျက်ရှိ၏။
ဗစ်လီဗုန်းသည် ခြေတဖက်မရှိသော သင်္ဘောသားတစ်ဦး သူ၏ထံသို့ လာရောက်မည်ကို အမြဲပင် စိုးရိမ်နေလေသည်။
တစ်နေ့သော် ဗစ်လီဗုန်းထံသို့ မျက်မမြင် သူတောင်းစားပျူး ရောက်လာ၏။
ထိုသူတောင်းစား ပြန်သွား ပြီးနောက် ဗစ်လီဗုန်းသေဆုံးသွားလေသည်။
မသေဆုံးမီက သူ့နောက်သို့ ပင်လယ်ဓားပြများ လိုက်နေကြောင်း အထိမ်း အမှတ်တစ်ခုကို သူရရှိခဲ့ဘူး၏။
ဂျင်ဟောကင်းသည် ပင်လယ် ဓားပြများ မရောက်မီ ဗစ်လီဗုန်း၏ ပင်လယ်ခရီးဆောင် သေတ္တာဟောင်းကြီးကို ဖွင့်လှစ်၍ ရှာဖွေရာ ရတနာဒီပကျွန်း၏ မြေပုံကို တွေ့ရှိရသဖြင့် ထိုမြေပုံကို သူ့မိတ်ဆွေများ ဖြစ်သော ဆရာဝန်ဒေါက်တာလိုက်ဗဆေးနှင့် မြေပိုင်ရှင် ထရီလောနီး တို့ထံ ယူဆောင်သွား၏။
ရတနာဒီပကျွန်းရှိ ရွှေ၊ ငွေ၊ ရတနာ များကို မြေပုံအတိုင်း သွားရောက်ရှာဖွေယူရေးအတွက် ထရီး လောနီးကပင် ငွေကြေးအကုန်အကျခံ၍၊ ဟစ္စပါညိုလာ အမည်ရှိ ရွက်သင်္ဘောကြီးတစ်စင်းကို တည်ဆောက်လေ၏။
ထိုရွက်သင်္ဘောကြီးတွင် ကက်ပတိန် စမောလက်သည် တက်မ ကိုင်ဖြစ်၍ သင်္ဘောထမင်းချက်မှာ ခြေတစ်ဖက် မရှိသော လောင်းဂျွန်းဆီးလဗား ဖြစ်သည်။
ကက်ပတိန် စမောလက်ကမူ လောင်းဂျွန်းဆီးလဗားနှင့် သင်္ဘောသားများ အားလုံးလိုလိုပင် ရတနာဒီပကျွန်းရှိ ရတနာ များ၏ မူလပိုင်ရှင် ဖြစ်သော ပင်လယ်ဓားပြဗိုလ်ကြီး ကက်ပတိန်ဖလင့်၏ ငယ်သားများ ဖြစ်မည်ဟူ၍ သံသယ ဖြစ်လျက်ရှိသော်လည်း လမ်းခရီးတွင် မည်သို့မျှ တစ်စုံတစ်ရာ မဖြစ်ပွားဘဲ ရတနာဒီပကျွန်းသို့ ချောမောစွာ ရောက်ကြလေ သည်။
သို့ရာတွင် ကမ်းသို့ကပ်မိလျှင် ဂျင်သည် ဂျွန်ဆီးလဗား နှင့် အခြားသူတစ်ဦးတို့ ပြောစကားများကို ကြားရသောအခါ၊ ကက်ပတိန် စမောလက် ထင်သည့်အတိုင်း ဟုတ်မှန်ကြောင်း တွေ့ရပေသည်။
ထိုအခိုက် သင်္ဘောသားများမှာ ပုန်ကန်ထကြွ ရန် အချိန်ကို စောင့်ဆိုင်းလျက်ရှိလေပြီ။
သို့သော် ကက်ပတိန် စမောလက်က သင်္ဘောသားများအား ကမ်းပေါ်သို့ တက်ရောက် လည်ပတ်ခွင့် ပေးလိုက်ခြင်းဖြင့် ပုန်ကန်ထကြွမှု မဖြစ်ပွားတော့ချေ။
ပုန်ကန်ထကြွလိုသည့် သင်္ဘောသား ခြောက်ယောက်သာ ကုန်းပေါ်သို့ ဆင်းခဲ့၏။
ကျွန်းပေါ်တစ်နေရာသို့ ရောက်သော အခါ ယခင်က သင်္ဘောတွင် ဂျွန်ဆီးလဗားနှင့် မသင့်မြတ်သော ဗင်ဂန်းဆိုသူအား တွေ့ရှိလေသည်။
ဗင်ဂန်းမှာ ဤရတနာဒီပ ကျွန်းတွင် စွန့်ပစ်ခြင်းခံရသူ ဖြစ်သည်။
လောင်ဂျွန်ဆီးလဗား၏ လူစုကို ခုခံတိုက်ခိုက်ရာ၌ ဂျင်တို့လူစုအား ဗင်ဂန်းက ကူညီ မည်ဟု ဂတိပေးလေသည်။
ထိုအတောအတွင်း ကက်ပတိန်စမောလက်၊ ဒေါက်တာလိုက် ဗဆေး၊ ထရီလောနီးနှင့် သူ၏တပည့်သုံးဦးအပြင် ကျွန်ယုံ အေဗရာဟမ်ဂရေတို့ ပါဝင်သော ကက်ပတိန်တို့ လူစုသည် သင်္ဘောမှ ထွက်ခဲ့ရာ လောင်းဂျွန်၏တပည့်များနှင့် တိုက်ခိုက်ရ သဖြင့် ထရီလောနီး၏ တပည့်တစ်ဦး ကျဆုံး၍ အသက်ကယ် ကူးတို့ လှေတစ်စင်းလည်း ဆုံးရသည်။
ထိုနောက် ကက်ပတိန် စမောလက်တို့ လူစုသည် တောင်ကုန်းတစ်ခုပေါ်ရှိ သစ်တပ် အတွင်း တဲအိမ်တွင် စခန်းချနေကြသည်။
ကက်ပတိန်၏ အဖွဲ့သားများ စီးခဲ့သော လှေငယ်ကို သင်္ဘောသားများက ဖျက်ဆီးနေစဉ် ဂျင်လည်း ထိုသစ်တပ်တွင်းသို့ ရောက်ရှိလာ လေသည်။
နောက်တနေ့နံနက် မိုးလင်းသောအခါ၌ ပင်လယ်ဓားပြများ သည် ကက်ပတိန်တို့၏သစ်တပ်ကို လာရောက်တိုက်ခိုက်ကြ သေး၏။
သို့သော် သူတို့ဖက်မှ ငါးယောက်ကျဆုံး၍ ဆုတ်ခွာ ထွက်ပေးကြရလေသည်။
ကက်ပတိန်တို့ဖက်မှမူ ထရီလောနီး၏ တပည့်နှစ်ဦး ကျဆုံး၍ ကက်ပတိန်ကိုယ်တိုင်လည်း ဒဏ်ရာ ရလေ၏။
နေ့လယ်ပိုင်း၌ ဆရာဝန်သည် ဗင်ဂန်းအား ရှာဖွေရန် သစ်တပ်မှ ထွက်ခွာသွား၏။
ဂျင်လည်း တစ်ယောက်တည်း သစ်တပ်မှ ထွက်လာရာ ဗင်ဂန်း၏လှေကို တွေ့လေ၏။
ထို လှေဖြင့် ရွက်သင်္ဘောကြီးဆီသို့ လှော်ခပ်သွား၍ ကျောက်ဆူးကြိုးများကို ဖြတ်လိုက်လေသည်။
ရေစီး အလွန်သန်သော ကြောင့် ဂျင်သည် မိမိ၏လှေကိုပင် မထိန်းနိုင်ဘဲရှိရာ၊ နောက် ဆုံး၌ ခြေကုန်လက်ပန်းကျ၍ အိပ်ပျော်လေ၏။
ဂျင်သည် အိပ်ရာမှနိုးသောအခါ လှေမှာ ခရီးဝေးသို့ ရေစီးရာမျောပါသွား ကြောင်း တွေ့ရ၏။
ထို့ပြင် ပဲ့ကိုင်မရှိဘဲ မျောနေသည့် ရွက် သင်္ဘောကြီးကိုလည်း ပြန်လည်တွေ့ရှိရလေသည်။
ဂျင်သည် သင်္ဘောပေါ်သို့ တက်ရောက်ကြည့်ရှုရာ လူနှစ်ဦးကိုသာ တွေ့ရလေသည်။
ထိုလူနှစ်ဦးမှာ သေဆုံးနေပြီဖြစ်၍ ကျန်တစ်ဦးမှာ ပြင်းထန်သော ဒဏ်ရာများဖြင့် လဲလျက်ရှိ၏။
ဂျင်လည်း ဒဏ်ရာဖြင့် လဲနေသူအား ပြုစု၍ ထိုသူ၏ အကူအညီဖြင့် သင်္ဘောကို ဘေးရန်ကင်းလွတ်ရာ အရပ်သို့ ပြောင်းရွှေ့ ဆိုက် ကပ်ထား၏။
သို့သော် ဒဏ်ရာရသူသည် ဂျင်ကို ရန်ရှာသဖြင့် ဂျင်သည် ထိုသူအား သေနတ်နှင့်ပစ်သတ်လိုက်၏။
ထိုနောက် ဂျင်သည် ကမ်းပေါ်သို့တက်၍ ကက်ပတိန်တို့လူစုရှိရာသစ်တပ် သို့ သွားရာ သန်းခေါင်ယံအချိန်၌ သစ်တပ်သို့ ရောက်လေ၏။
သို့သော် ထိုအချိန်၌ သစ်တပ်မှာ လောင်းဂျွန်းဆီးလဗားနှင့် သူ၏နောက်လိုက် ပင်လယ်ဓားပြ ငါးဦးတို့လက်သို့ ကျရောက် လျက်ရှိ၏။
ပင်လယ်ဓားပြများသည် ဂျင်အား ဖမ်းဆီးလိုက်သည် သာမက တစ်ခါတည်း ကိစ္စတုံး သတ်ပစ်လိုကြ၏။
လောင်းဂျွန်းဆီးလဗားက ဂျင်ကို ဓားစာခံအဖြစ် ထားရှိခြင်းဖြင့် မိမိ တို့အတွက် အကျိုးရှိမည် ဖြစ်ကြောင်း ပြောဆိုသည့်ပြင် ဆရာဝန်က သူ့အားပေးခဲ့သော ရတနာဒီပကျွန်း မြေပုံကိုပါ ထုတ်ပြသောကြောင့် တပ်သားများ ကျေအေးကုန်ကြသည်။
ထိုနောက် လောင်းဂျွန်းဆီးလဗား ခေါင်းဆောင်သော ပင်လယ်ဓားပြများသည် ရတနာဒီပကျွန်း မြေပုံဖြင့် ရတနာ သိုက် အရှာထွက်ရာ၌ ဂျင်ကိုလည်း သူတို့နှင့် တစ်ပါတည်း ခေါ်ဆောင်သွားကြ၏။
ပထမဦးစွာသူတို့သည် ပင်လယ်ဓားပြ ဗိုလ်ဟောင်း ကက်ပတိန်ဖလင့်ကရတနာသိုက်သို့သွားရာ အမှတ်အသားတစ်ခုအဖြစ် စီမံထားခဲ့သော အရိုးစုကို တွေ့ကြ သည်။
နောက်ဆုံး၌ ရတနာသိုက်ရှိရာသို့ ရောက်သော်လည်း သိုက်တူးပြီးသားကိုသာ တွေ့ရလျှင် ဆီးလဗားနှင့်သူ၏ နောက်လိုက် ငါးယောက်တို့မှာ အချင်းများကြရလေသည်။
ဤကဲ့သို့ တစ်ယောက်နှင့်တစ်ယောက် အချင်းဖြစ်နေခိုက်တွင် ကက် ပတိန်နှင့် အဖွဲ့သားများ ရောက်ရှိလာ၍ ပစ်ခတ်ကြသည်တွင် ဆီးလဗား၏နောက်လိုက် ပင်လယ်ဓားပြနှစ်ဦး ကျဆုံး၍ သုံးဦးမှာ ထွက်ပြေး လွတ်မြောက် သွားလေ၏။
ဆီးလဗား ကိုမူ ဂျင်ဟောကင်းအားကယ်ဆယ်ခဲ့သူဖြစ်၍ ကက်ပတိန်စမောလက်၏ အဖွဲ့သားများက အသက်ချမ်းသာပေးလေ၏။
ရတနာ များကိုကား ကြာမြင့်စွာကပင် ဗင်ဂန်းက တွေ့ရှိခဲ့၍မိမိ၏ ကျောက်ဂူတွင်းသို့ ပြောင်းရွှေ့သိမ်းဆည်း ထားခဲ့လေသည်။
ထိုရတနာများကို ကျောက်ဂူမှ ရွက်သင်္ဘောပေါ်သို့ တင်ဆောင်ကြပြီးနောက် ထွက်ပြေးသောပင်လယ်ဓားပြ သုံးဦးအတွက် ရိက္ခာများထားခဲ့၍ ရတနာဒီပသိုက်ရှာသူ အားလုံးတို့သည် ရွက်များကိုဖွင့်လျက် ရတနာဒီပကျွန်းမှ ထွက်ခွာခဲ့ကြလေသည်။
ပြင်ပလင့်ခ်များ ပုံနှိပ်ထုတ်ဝေထားခြင်းများ Treasure Island, scanned and illustrated books at Internet Archive. Notable editions include: Treasure Island, 1911 Scribner's, illustrated by N. C. Wyeth. See also alternate edition (better quality scan, some images missing). Treasure Island, 1915 Harpers, illustrated by Louis Rhead Treasure Island, 1912 Scribner's "Biographical Edition", includes essays by Mr and Mrs Stevenson. Treasure Island, 1911 Ginn and Company, lengthy introduction and notes by Frank Wilson Cheney Hersey (Harvard University). Treasure Island, with an introduction and notes by Franklin T Baker (Columbia University, 1909). Fully annotated online. Treasure Island —Full text and audio website. Treasure Island, A.L. Burt Company, 1890. Category:၁၈၈၃ ဝတ္ထုများ Category:ဗြိတိသျှ စွန့်စားခန်း ဝတ္ထုများ။
National Socialist Black Metal (အတိုကောက်အဖြစ် NSBM) သည် black metal ဂီတ၏ ပုံစံတစ်မျိုးဖြစ်ပြီး National Socialist (နာဇီ) ကို ထောက်ခံအားပေးသော အနုပညာရှင်များ ဖျော်ဖြေတင်ဆက်ထားခြင်းဖြစ်သည်။